ТАВ. ТУСГАЙ ЗӨВШӨӨРЛИЙГ ТҮДГЭЛЗҮҮЛЭХ, СЭРГЭЭХ, ХҮЧИНГҮЙ БОЛГОХ

- 5.1. Тусгай зөвшөөрлийг дараах үндэслэлээр 3 сар хүртэлх хугацаагаар түдгэлзүүлнэ:
- 5.1.1.энэ журам болон холбогдох бусад хууль тогтоомжийг зөрчсөн, тэдгээрт заасан шаардлагыг хангаагүй;
- 5.1.2.ирүүлбэл зохих тайлан, мэдээг 3 улирал дараалан Хороонд ирүүлээгүй;
- 5.1.3.тусгай зөвшөөрөл олгосноос хойш 1 жилийн дотор үйл ажиллагаагаа эхлээгүй, эсхүл үйл ажиллагаагаа зогсоосон;
- 5.1.4.Хорооноос тогтоосон зохицуулалт үйлчилгээний хөлс төлөх хугацааг 3 сараас дээш хугацаагаар хэтрүүлсэн;
- 5.1.5. Хорооноос тогтоосон хувь нийлүүлсэн хөрөнгийн доод хэмжээг хангаж ажиллаагүй;
- 5.1.6. үйлчлүүлэгч болон иргэдийн ашиг сонирхолд хохирол учруулахуйц нөхцөл байдал үүссэн гэж Хороо үзсэн болон анхан шатны шүүхийн шийдвэр гарсан;
- 5.1.7. холбогдох хууль тогтоомжийн дагуу Хорооноос өгсөн даалгаврыг биелүүлээгүй;
- 5.1.8. Хорооноос тогтоосон тохиромжтой этгээдийг тодорхойлох шалгуурыг хангахгүй болсон, тохиромжтой бус этгээд гэж үзсэн;
- 5.1.9. Хорооноос хийсэн зайны хяналт шалгалтаар өндөр эрсдэлтэй гэж дүгнэсэн, газар дээр шалгалтаар хангалтгүй үнэлгээ авсан;
- 5.1.10. сорьцын асуудал эрхэлсэн төрийн захиргааны байгууллагаас ирүүлсэн саналыг үндэслэн;
- 5.1.11. гарал үүсэл тодорхой бус үнэт металл, үнэт чулууны, эсхүл тэдгээрээр хийсэн эдлэлийн арилжаа эрхэлсэн бол;
- 5.1.12. хууль тогтоомжид заасан бусад үндэслэл.

5.2. Тусгай зөвшөөрлийг түдгэлзүүлэхээс өмнө Захиргааны ерөнхий хуульд заасан журмын дагуу сонсох ажиллагаа явуулж, түдгэлзүүлэх үндэслэлийг заасан мэдэгдлийг тусгай зөвшөөрөл эзэмшигчид албан бичгээр хүргүүлж, хүргэсэн огноог тэмдэглэнэ.

- 5.3. Тусгай зөвшөөрөл эзэмшигч энэ журмын 5.2 - т заасан мэдэгдлийг хүлээн авснаас хойш ажлын 14 хоногийн дотор тусгай зөвшөөрлийг нь түдгэлзүүлэх үндэслэлгүй гэж үзсэн тайлбарыг Хороонд ирүүлээгүй бол тусгай зөвшөөрлийг түдгэлзүүлнэ.
- 5.4. Ирүүлсэн тайлбарыг үндэслэлгүй, гаргасан зөрчил арилаагүй гэж үзвэл Хороо тусгай зөвшөөрлийг түдгэлзүүлнэ.
- 5.5. Тусгай зөвшөөрлийг түдгэлзүүлсэн тохиолдолд дараах агуулга бүхий мэдэгдлийг тусгай зөвшөөрөл эзэмшигчид албан бичгээр хүргүүлнэ:
- 5.5.1. тусгай зөвшөөрлийг түдгэлзүүлсэн тухай;
- 5.5.2. тусгай зөвшөөрлийг түдгэлзүүлсэн үндэслэл, түдгэлзүүлж эхэлсэн огноо;
- 5.5.3. тусгай зөвшөөрлийг түдгэлзүүлсэн хугацаа.
- 5.6. Тусгай зөвшөөрлийг түдгэлзүүлэх үндэслэл болсон зөрчил дутагдлыг арилгаж хэвийн үйл ажиллагаагаа хангасан тохиолдолд тухайн хуулийн этгээдийн хүсэлтийг үндэслэн сэргээнэ. Тусгай зөвшөөрлөө сэргээлгэх хүсэлтэй хуулийн этгээд нь дараах баримт бичгийг хүсэлтийн хамт хавсаргаж Хороонд ирүүлнэ:
- 5.6.1. Тусгай зөвшөөрлийн хүрээнд эрхлэх үйл ажиллагааг түдгэлзүүлсэн үндэслэл бүхий зөрчил дутагдлыг арилгаж, өгсөн үүрэг даалгаврыг биелүүлсэн талаарх тайлан, түүнийг нотлох баримт бичиг;
- 5.6.2. Хорооноос шаардсан нэмэлт, тодруулга, баримт бичиг.
- 5.7. Тусгай зөвшөөрлийг түдгэлзүүлэх шийдвэргарсан өдрөөс тусгай зөвшөөрлийг сэргээх шийдвэр гарах хүртэл уг үйл ажиллагааг эрхлэхгүй.
- 5.8. Хороо дараах үндэслэлээр тусгай зөвшөөрлийг хүчингүй болгоно:
- 5.8.1. тусгай зөвшөөрөл эзэмшигч хүсэлт гаргасан;
- 5.8.2. тусгай зөвшөөрлийг түдгэлзүүлсэн хугацаанд зөрчлийг арилгах талаар тавьсан шаардлагыг биелүүлээгүй;